
TECHNINĖ SPECIFIKACIJA
	Eil. Nr.
	Pavadinimas
	Techninė specifikacija

	1.
	Biotualetų nuoma su aptarnavimu
	Bendrieji reikalavimai:

1. Objektas – kilnojamųjų biotualetų nuoma, jų pristatymas, pastatymas, priežiūra bei kasdienis nuotekų išsiurbimo, išvežimo ir švaros palaikymo paslaugų teikimas. 
2. Paslaugos teikiamos visoje Lietuvos teritorijoje, konkrečiose Užsakovo nurodytose vietose.
3. Tikslus nuomojamų biotualetų kiekis, pristatymo vietos ir nuomos laikotarpis nustatomi pagal atskirus Užsakovo užsakymus, pateikiamus sutartyje nustatyta tvarka.

4. Tiekėjas savo transportu ir lėšomis pristato, sumontuoja ir visiškai parengia eksploatuoti biotualetus Užsakovo nurodytoje vietoje, per sutartyje nustatytą terminą.

5. Pasibaigus nuomos laikotarpiui, Tiekėjas savo lėšomis išveža įrangą. O vietą, kurioje stovėjo biotualetai, Tiekėjas privalo palikti švarią ir sutvarkytą.
6. Tiekėjas visą paslaugų sutarties galiojimo laikotarpį privalo turėti galiojančius leidimus ir sutartis su nuotekų tvarkymo įmonėmis, suteikiančius teisę legaliai vežti ir tvarkyti nuotekas.
Specialieji reikalavimai:
1. Biotualetai privalo funkcionuoti ir išlaikyti savo savybes lauko sąlygomis, esant aplinkos oro temperatūrai nuo –30 °C iki +30 °C.
2. Nuomojami biotualetai turi būti geros techninės ir estetinės būklės. Kabina turi būti stabili, ergonomiška, pagaminta iš smūgiams atsparaus bei lengvai valomo plastiko. Kabinos stogas turi būti praleidžiantis dienos šviesą.
3. Durys turi būti su patikimu vidiniu užraktu ir spalviniu indikatoriumi išorėje (užimta / laisva). Viduje privalo būti sumontuota drabužių kabykla, tualetinio popieriaus laikiklis ir rankų dezinfekavimo skysčio dozatorius, ventiliacijos sistema.
4. Tiekėjas įsipareigoja atlikti pilną biotualetų valymą ir nuotekų išsiurbimą kiekvieną dieną (įskaitant savaitgalius ir valstybines šventes) nuo 6.00 val. iki 22.00 val. Konkrečių objektų aptarnavimo laikas gali būti tikslinamas šalių suderintu laiku.
5. Kiekvieno priežiūros ciklo metu Tiekėjas privalo:
* visiškai išsiurbti sukauptas nuotekas iš talpos;
* kruopščiai nuvalyti ir nuplauti kabinos vidaus paviršius (grindis, sienas, klozeto sėdynę, rankenas) naudojant specialų koncentruotą, dezinfekuojamąjį šampūną;
* užpildyti priėmimo talpą šviežiu cheminiu arba biologiniu, kvapus neutralizuojančiu ir mikrobus naikinančiu skysčiu;
* papildyti higienos priemones: įdėti ne mažiau kaip du vienetus tualetinio popieriaus ritinėlių ir papildyti rankų dezinfekavimo skystį.
6. Tiekėjas nuotekų išsiurbimą, transportavimą ir utilizavimą atlieka savo transportu, savomis talpomis ir savo lėšomis, griežtai laikydamasis Lietuvos Respublikos aplinkosaugos teisės aktų reikalavimų.
7. Tiekėjas savo lėšomis atlieka visus biotualetų bei jų vidinės įrangos remonto darbus (įskaitant sulūžusių dalių keitimą). Gavęs Užsakovo pranešimą apie įrangos gedimą, sugadinimą ar netinkamą būklę, Tiekėjas įsipareigoja ne vėliau kaip per 24 valandas savo lėšomis pašalinti gedimus arba pakeisti biotualeto kabiną kita techniškai tvarkinga ir švaria kabina.

	2.
	Mobilių praustuvų nuoma su aptarnavimu 
	Bendrieji reikalavimai:
1. Objektas – mobiliųjų praustuvų nuoma, jų pristatymas, pastatymas, priežiūra bei kasdienis švaraus vandens papildymo, nuotekų išsiurbimo, išvežimo ir švaros palaikymo paslaugų teikimas.
2. Paslaugos teikiamos visoje Lietuvos teritorijoje, konkrečiose Užsakovo nurodytose vietose.
3. Tikslus nuomojamų mobilių praustuvų kiekis, pristatymo vietos ir nuomos laikotarpis nustatomi pagal atskirus Užsakovo užsakymus, pateikiamus sutartyje nustatyta tvarka.

4. Tiekėjas savo transportu ir lėšomis pristato ir visiškai parengia eksploatuoti praustuvus Užsakovo nurodytoje vietoje, per sutartyje nustatytą terminą.

5. Pasibaigus nuomos laikotarpiui, Tiekėjas savo lėšomis išveža įrangą. O vietą, kurioje stovėjo praustuvai, Tiekėjas privalo palikti švarią ir sutvarkytą.
6. Tiekėjas visą pirkimo sutarties galiojimo laikotarpį privalo turėti galiojančius leidimus ir sutartis su nuotekų tvarkymo įmonėmis, suteikiančius teisę legaliai vežti ir tvarkyti nuotekas bei naudoti higienos normas atitinkantį vandenį.
Specialieji reikalavimai:
1. Nuomojami praustuvai turi būti geros techninės ir estetinės būklės. Įranga turi būti stabili, pagaminta iš smūgiams atsparaus bei lengvai valomo atsparaus. Vandens pumpavimo mechanizmas naudojimo metu turi veikti tolygiai ir proporcingai paspaudimų skaičiui. 
2. Praustuve privalo būti integruota švaraus vandens talpa ir sandari nuotekų talpa. Kojinė pompa vandens tiekimui, užtikrinanti bekontaktį ir higienišką naudojimąsi, skysto muilo dozatorius, popierinių rankšluosčių laikiklis bei integruota arba šalia pastatyta šiukšliadėžė panaudotiems rankšluosčiams.
3. Tiekėjas įsipareigoja atlikti pilną mobiliųjų praustuvų valymą, nuotekų išsiurbimą ir vandens papildymą kiekvieną dieną (įskaitant savaitgalius ir valstybines šventes) nuo 6.00 val. iki 22.00 val. Konkrečių objektų aptarnavimo laikas gali būti tikslinamas šalių suderintu grafiku.
4. Kiekvieno kasdienio priežiūros ciklo metu Tiekėjas privalo:
* visiškai išsiurbti sukauptas nuotekas iš praustuvo talpos;
* pripildyti švaraus vandens talpą iki maksimalaus lygio (naudojamas vanduo turi atitikti higienos reikalavimus);
* kruopščiai nuvalyti ir dezinfekuoti visus praustuvo išorinius paviršius (kriaukles, kranelius, kojines pompas, muilo dozatorius);
* papildyti higienos priemones: įpilti skysto muilo, įdėti popierinių rankšluosčių atsargas; 

* ištuštinti šiukšliadėžes, pakeisti šiukšlių maišus ir sutvarkyti aplinką aplink praustuvą.
5. Tiekėjas nuotekų išsiurbimą, transportavimą ir utilizavimą atlieka savo transportu, savomis talpomis ir savo lėšomis, griežtai laikydamasis Lietuvos Respublikos aplinkosaugos teisės aktų reikalavimų.
6. Tiekėjas savo lėšomis atlieka visus praustuvų bei jų įrangos remonto darbus (įskaitant sulūžusių dalių keitimą). Gavęs Užsakovo pranešimą apie įrangos gedimą, vandens trūkumą ar netinkamą būklę, Tiekėjas įsipareigoja ne vėliau kaip per 24 valandas savo lėšomis pašalinti gedimus arba pakeisti praustuvą kitu techniškai tvarkingu ir švariu įrenginiu.

